ผมกับแฟนเรามี sex ในรอบแรกใส่ถุงยางอนามัยถูกวิธีพอเสร็จภารกิจก็ถอดถุงยางออกแล้วผมไปล้างน้ำแล้วก็เช็ดด้วยผ้าแล้วนอนแช่สัก 5-10 นาทีจนแห้งแล้วเริ่มกิจกรรมต่อ แต่ในรอบสองเผลอใส่เข้าไปแบบไม่ใส่ถุงยาง แต่ก็ถอดออกมาทันทีเมื่อรู้ตัว และก็รอให้แห้งแล้วค่อยใส่ถุงยางอนามัยแล้วทำกิจกรรมต่อ (ซึ่งตอนนั้นแฟนใกล้จะเป็นประจำเดือนแล้วอีก 2-3 วัน ตาม แอพพลิเคชั่นสำหรับบันทึกรอบประจำเดือน) มีโอกาสเสี่ยงไหมครับเพราะเผลอใส่เข้าไปแบบไม่ใส่ถุงยางอนามัย แต่ก็ถอดออกมาทันทีเมื่อรู้ตัว และก่อนน่านั้นก็ล้างทำความสะอาดและเช็ดจนแห้งแล้ว 🙏🏻
สวัสดีค่ะ การมีเพศสัมพันธ์แบบไม่ใส่ถุงยางอนามัยในบางช่วง แม้ไม่ได้นานมากยังมีโอกาสตั้งครรภ์ได้ แต่ก็น่าจะน้อยกว่าการไม่ใส่ถุงยางตลอดการมีเพศสัมพันธ์หรือมีการหลั่งในด้วยดังนั้นโอกาสมี แต่น้อย แต่ถ้าไม่สบายใจมาก ก็อาจเป็นข้อบ่งชี้การใช้ยาคุมฉุกเฉินภายใน 72 ชั่วโมงหลังมีเพศสัมพันธ์ร่วมไปด้วยได้ โดยยาคุมฉุกเฉิน เป็นยาคุมที่ประกอบไปด้วยฮอร์โมนเพศในระดับสูง กินหลังมีเพศสัมพันธ์ โดยจะให้ประสิทธิภาพได้เต็มที่ประมาณ 80-90% หากได้รับประทานภายใน 72 ชั่วโมงหลังมีเพศสัมพันธ์ และกินครบตามข้างฉลากกำหนด หลังการใช้ยาคุมฉุกเฉินนั้นอาจจะทำให้มีเลือดออกผิดปกติทางช่องคลอด ประจำเดือนมาคลาดเคลื่อนไปได้เช่นกันและหลังจากนี้สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันผลที่รพ.และหาสาเหตุต่อไป